8 माह से क्षतिग्रस्त जूडो नदी पुल पर नहीं लगाई गई रैिलंग
जुलाई माह में आई तेज बाढ़ से बह गया था पुल का एक हिस्सा
भास्कर संवाददाता| बटियागढ़
बटियागढ़ गांव के बाजू से निकली जूड़ी नदी पर बना पुल बीते छह 8 माह से क्षतिग्रस्त हालत में है। पुल के दोनों किनारों के नीचे का सीमेंट कांक्रीट भी उखड़ गया है। जिससे करीब दो फीट गहराई तक की जमीन खाली पड़ी है।
जिससे पुल के उपर से निकलने वाले भारी वाहनों को खतरा बना रहता है। इसके बावजूद भी एमपीआरडीसी के अधिकारियों द्वारा पुल की कोई मरम्मत नहीं कराई जा रही है। हैरानी की बात तो यह है कि अधिकारी भी इस मामले में झूठ बोल रहे हैं। अधिकारियों का कहना है कि बीते माह ही पुल की मरम्मत कराई जा चुकी है। लेकिन जब पुल का जायजा लिया तो यहां पर स्थिति जस की तस है। आसपास रहने वाले लोगों का कहना है कि अधिकारी दो माह पहले केवल निरीक्षण करने आए थे लेकिन आज तक पुल की मरम्मत नहीं की गई। गौरतलब है कि बीते बारिश के सीजन में नदी में आई तेज बाढ़ के कारण कई पुल के दोनों किनारे क्षतिग्रस्त हो गया थे। साथ ही पुल के नीचे लगा सीमेंट क्रांकीट बह गया था। जिससे दोनों ओर दो-दो फीट गहरा गड्ढा होने के कारण पुल के उपर से निकलते समय भारी वाहनों को खतरा बना रहता है। इस मार्ग पर दमोह-छतरपुर व टीकमगढ़ के लिए रोजाना 100 से अधिक यात्री बसों एवं 200 से अधिक ट्रक, ट्राला निकलते रहते हैं।
देखिए मैंने बीते माह ही टीम को भेजकर जूड़ी नदी के पुल की मरम्मत के लिए भेजा था। उस दौरान टीम ने कहा था कि पुल की मरम्मत हो चुकी है। यदि पुल की मरम्मत नहीं हुई है तो मैं फिर से अधिकारियों को निर्देशित करता हूं। साथ ही गलत जानकारी देने वाले अधिकारी की खबर लेता हूं। - पवन अरोरा, प्रबंधक एमपीआरडीसी
तीन माह से टूटी पड़ी देवलारी की पुलिया
बटियागढ़-छतरपुर मार्ग पर देवलारी की पुलिया पर तीन माह पहले एक ट्रक पलट गया था। ट्रक की स्पीड इतनी तेज थी कि पुलिया किनारे लगी रैलिंग भी पूरी तरह से टूट गई थी। तभी से यह रैलिंग टूटी पड़ी है लेकिन दूसरी रैलिंग नहीं लगाई गई है। जिससे पुल से निकलने वाले वाहनों को खतरा बना रहता है। इस संबंध में स्थानीय निवासी जुगल नेमा, सूरज पटेल, सूर्यभान सिंह ने बताया कि जुड़ी नदी पर बने पुल एवं देवलारी की पुलिया के संबंध में कई बार अधिकारियों को लिखित शिकायत कर चुके हैं इसके बावजूद भी कोई ध्यान नहंीं दिया जा रहा है। उन्होंने बताया कि दमोह जिले में बड़ी चराई, छोटी चढ़ाई एवं देवलारी की पुलिया पर आए दिन हादसे घटित होेते रहते हैं इसके बावजूद भी यहां की सुरक्षा के लिए कोई ध्यान नहीं दिया जा रहा है। यहां तक कि अंधे मोड़ों पर एक भी संकेतक नहीं लगाए गए हैं। जिससे तेज रफ्तार वाहन अनियंत्रित होकर पलट जाते हैं।
तीन माह से टूटी पड़ी देवलारी की पुलिया
बटियागढ़-छतरपुर मार्ग पर देवलारी की पुलिया पर तीन माह पहले एक ट्रक पलट गया था। ट्रक की स्पीड इतनी तेज थी कि पुलिया किनारे लगी रैलिंग भी पूरी तरह से टूट गई थी। तभी से यह रैलिंग टूटी पड़ी है लेकिन दूसरी रैलिंग नहीं लगाई गई है। जिससे पुल से निकलने वाले वाहनों को खतरा बना रहता है। इस संबंध में स्थानीय निवासी जुगल नेमा, सूरज पटेल, सूर्यभान सिंह ने बताया कि जुड़ी नदी पर बने पुल एवं देवलारी की पुलिया के संबंध में कई बार अधिकारियों को लिखित शिकायत कर चुके हैं इसके बावजूद भी कोई ध्यान नहंीं दिया जा रहा है। उन्होंने बताया कि दमोह जिले में बड़ी चराई, छोटी चढ़ाई एवं देवलारी की पुलिया पर आए दिन हादसे घटित होेते रहते हैं इसके बावजूद भी यहां की सुरक्षा के लिए कोई ध्यान नहीं दिया जा रहा है। यहां तक कि अंधे मोड़ों पर एक भी संकेतक नहीं लगाए गए हैं। जिससे तेज रफ्तार वाहन अनियंत्रित होकर पलट जाते हैं।
बटियागढ़। देवलारी की पुलिया पर तीन माह से नहीं लगी रेलिंग। इनसेट में बाढ़ के दौरान एक हिस्सा बह गया था। जिससे पुल के उपर से निकलने वाले भारी वाहनों को खतरा बना रहता है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva